# Татьяновка (Ишембай районы)

Татьяновка (рус. Татьяновка) — Башҡортостандың Ишембай районындағы ауыл. 2010 йылдың 14 октябренә ҡарата халыҡ һаны 15 кеше. Этҡол ауыл Советы составына инә. Почта индексы — 453224, ОКАТО коды — 80 231 830 006.

# Татьяновка (Ишембай районы)
## Тарих

Ғәҙей Арыҫланов һуғышҡа тиклемге Татьяновка тураһында шулай һөйләй. «Татьяновка — эргә-тирәләге ҙур (ике меңдән ашыу ихаталы) урыҫ ауылы, ул, хәҙер аңлауымса, тирә-яҡ ауыл халҡы өсөн ҙур роль уйнаған. Стәрлетамаҡ алыҫ ине — 40 саҡрым, Ишембай әле юҡ ине. Ә бында, ҡалҡыулыҡта төҙөлгән бейек матур сиркәүҙән алыҫ түгел, ҡулдан яһалған әйберҙәр өҫтөнлөк иткән бөтә тауарҙарҙы һатыу, алыу һәм алмаштырыу башҡарыла. Ҡамыт-дуға, арбалар, саналар, дегет, ағас күмере, арҡандар, ҡаҡланған балыҡтар, рулондарҙа ситца, быйма, калош, йорт балаҫтары, юғары стандартлы бойҙай оно, тәмле еҫле ҡаластар, керәндилдәр бәйләме, һыйыр майы, иретелгән майҙар һәм башҡа һөт ризыҡтары — баҙар майҙанында нимә генә һатылмаған! Барыһын да һанап сығырлыҡ түгел.
Баҙар көндәрендә бында һәр яҡтан ағылған кешеләрҙең иҫәбе-хисабы юҡ. Атта, йәйәү, кейенгән, күтәренке, ҡыуаныслы кәйефтә. Таныштар шатланып осрашалар, шаярып һөйләшәләр, бер-береһенә нимәлер һөйләйҙәр. Татьяновка сауҙа үҙәге генә түгел, байрам итеү, яңылыҡтар менән алмашыу урыны ла булған.»

# Татьяновка (Ишембай районы)
## Халыҡ һаны

Бөтә Рәсәй һәм Бөтә Союз халыҡ иҫәбе алыу мәғлүмәттәре буйынса халыҡ һаны (кеше)
| Иҫәп алыу йылы һәм көнө | Бөтә халыҡ | Ир-егеттәр | Ҡатын-ҡыҙҙар | Ир-егеттәр өлөшө (%) | Ҡатын-ҡыҙҙар өлөшө (%) |
| 1897 йыл 9 февраль ( 26 ғинуар) | | | | | |
| 1920 йыл 26 август | | | | | |
| 1926 йыл 17 декабрь | | | | | |
| 1939 йыл 17 ғинуар | | | | | |
| 1959 йыл 15 ғинуар | | | | | |
| 1970 йыл 15 ғинуар | | | | | |
| 1979 йыл 17 ғинуар | | | | | |
| 1989 йыл 12 ғинуар | | | | | |
| 2002 йыл 9 октябрь | | | | | |
| 2010 йыл 14 октябрь | 15 | 7 | 8 | 46,7 | 53,3 |
Халыҡ һаны буйынса аңлатма төрлө йылдарҙа иҫәп алыу тәртибенең айырмалығы булыу сәбәпле халыҡ һанының үҙенсәлегенә иғтибар итегеҙ.
    1939 йыл — бар булған халыҡ һаны.
    1989, 2002, 2010 йылдарҙа — даими йәшәгән урыны булып иҫәпләнгән халыҡ һаны
Ауылдағы халыҡ һаны буйынса мәғлүмәтте халыҡ иҫәбе буйынса алыу урынлы. Бөтә ил күләмендә үткән 1897, 1920, 1939, 1959, 1970, 1979, 1989, 2002, 2010 йылғы халыҡ иҫәбе буйынса мәғлүмәттәр бар һәм асыҡ ҡулланыуҙа табырға була. Ҡайһы бер китаптарҙы электрон төрҙә асып ҡарап була. 1926 йылғы халыҡ иҫәбе буйынса һәр ауыл тураһында мәғлүмәт осрағаны юҡ әле. Унан башҡа Өфө виләйәтендә 1865, 1879, 1886 йылдарҙа урындағы халыҡ иҫәбе алынған. Тағы ла ревиз яҙмалары аша мәғлүмәт бар.
* 1859 һәм 1865 йыл — Населенные пункты Башкортостана. Ч.I. Уфимская губерния, 1877. — Уфа:Китап, 2002. — 432 с. ISBN 5-295-03188-8 (ч. I). ISBN 5-295-03133-0.
       Өфө виләйәте ауылдарында халыҡ һаны буйынса мәғлүмәт 1859 һәм 1865 йылдарға ҡарата бар.
* 1866 йыл — Список населенных мест. Ч. II. Оренбургская губерния, 1866. — Уфа: Китап, 2006. — 260 с. ISBN 5-295-03815-7 (ч. II). ISBN 5-295-03133-0.
       Ырымбур виләйәте ауылдарында халыҡ һаны буйынса мәғлүмәт 1866 йылға ҡарата бар.
* 1897 йыл — Перепись населения. т.45 кн.01 Уфимская губерния. Н.А.Тройницкий (ред.)(С.-Петербург, 1901)
       Был китапта Өфө виләйәте ауылдары буйынса мәғлүмәт бар. 500 кешенән күберек булған ауылдар исемлеге.
* 1920 йыл — Населенные пункты Башкортостана. Ч.III. Башреспублика, 1926. — Уфа. Китап, 2002. — 400 с. ISBN 5-295-03091-1 (ч. III). ISBN 5-295-03133-0.
       Был китап 1926 йылға ҡарата төҙөлгән, әммә халыҡ иҫәбе 1920 йылға ҡарата бирелгән.
* 1939 йыл — БАССР. Административно-территориальное деление на 1 июня 1940 года – Уфа:Государственное издательство, 1941. – 387 с.
       Был китапта 1939 йылғы иҫәп алыу буйынса һәр ауыл буйынса мәғлүмәт бар.
* 1989 һәм 2002 йылдар — Башҡортостан Республикаһы ауылдарында 1989 һәм 2002 йылғы халыҡ иҫәбен алыу мәғлүмәттәре буйынса халыҡ һаны.
* 2010 йыл — Численность и размещение населения Республики Башкортостан по данным Всероссийской переписи населения 2010 года. Статистический сборник. (рус.)
* Население Башкортостана: XIX-XXI века: статистический сборник / Территориальный орган Федеральной службы государственной статистики по Республики Башкортостан. — Уфа:Китап, 2008. — 448 с.: ил. ISBN 978-5-295-04439-7
       1897 йылғы халыҡ иҫәбенән башлап ҡалалар, ҡала төрөндәге ҡасабалар, райондар, район үҙәктәре буйынса халыҡ һаны бар.
Бөтә Рәсәй халыҡ иҫәбен алыу (2002) мәғлүмәте буйынса күпселек урыҫтар йәшәй (93 %).

# Татьяновка (Ишембай районы)
## Географик урыны

Тәйрүк йылғаһына ҡойоусы Ҡаран йылғаһы ағып үтә.
Алыҫлығы:
* Район үҙәгенә тиклем (Ишембай): 23 км
* Ауыл советы үҙәгенә тиклем (Үрге Этҡол): 7 км
* Яҡындағы тимер юл станцияһы (Салауат): 53 км.

# Татьяновка (Ишембай районы)
## Урамдары

Урам исеме:
* Яр урамы (рус. улица Береговая)
* Туғай урамы (рус. улица Луговая)
* Йылға урамы (рус. улица Речная)

# Татьяновка (Ишембай районы)
## Транспорт

Татьяновка — Ишембай — Үрге Этҡол автомобиль юлы.

# Татьяновка (Ишембай районы)
## Иҫтәлекле урындары

* Татьяновка быуаһы, Бүҙәнә йылғаһын Тәйрүк йылғаһына ҡойған ерҙә быуып яһалған. Яҡындағы ауыл исеме менән аталған.